טל:0547588673

כתובת: אבא אחימאיר 9/7,רמלה

מס' לקוח/מס' הזמנה 4507441

תאריך19.2.2020

לכבוד

חברת אופיר טורס בע"מ - מחלקת שירות לקוחות

מען: רח' הנציב 6, תל אביב-יפו 67010

**הנדון: הודעה על ביטול עסקת מכר מרחוק**

א.ג.נ,

1. ביום 1.2.2020 רכשתי מחברתכם טיול מאורגן ליפן בעלות של 30000 ₪.
2. הרכישה בוצעה באמצעות הזמנה טלפונית למחלקת הזמנות.
3. טרם קיבלתי מסמך גילוי בכתב.
4. חוזה זה הופר כלפי באופן יסודי עקב חשש להדבקות בווירוס "קורונה", שכן משרד הבריאות ממליץ לא לטוס ליעד שאליו הוזמנה הטיסה.

"מומלץ לשקול את נחיצות הנסיעה **להונג-קונג מקאו, טאיוואן, יפן, דרום-קוריאה, תאילנד וסינגפור**"

1. **לאור האמור, הריני להודיעכם על ביטול העסקה בהתאם להוראות סעיף 14ג(ג) לחוק הקובע:**

**"**בעסקת מכר מרחוק, רשאי הצרכן לבטל בכתב את העסקה..- בשרות – בתוך ארבעה עשר ימים מיום עשיית העסקה או מיום קבלת המסמך המכיל את הפרטים האמורים בסעיף קטן (ב), **לפי המאוחר ...**" .... " ועד שבעה ימים שאינם ימי מנוחה קודם למועד שבו אמור השירות להינתן."

**אציין כי** לאור העובדה שמסמך הגילוי לא נמסר לי, לא החלה ספירת 14 הימים כאמור לעיל.

1. אבקשכם לזכות אותי בשווי העסקה המלא ללא ניכוי דמי ביטול שכן, לאור **ההפרה** שתוארה לעיל אינכם רשאים לנכות מסכום העסקה דמי ביטול כלשהם.

14ה. (א) ביטל צרכן חוזה לפי סעיפים 14א(ג) או 14ג(ג) עקב פגם בנכס נושא החוזה או העסקה, עקב אי התאמה בין הנכס או בין השירות, לבין הפרטים שנמסרו לו לפי סעיפים 14א(א) ו-(ב) או 14ג(א) ו-(ב), עקב אי-אספקת הנכס או השירות במועד שנקבע לכך בחוזה או בשל כל הפרה אחרת של החוזה בידי העוסק –

1. יחזיר העוסק לצרכן בתוך 14 ימים מיום קבלת ההודעה על הביטול, את אותו חלק ממחיר העסקה ששולם על ידי הצרכן, יבטל את חיובו של הצרכן בשל העסקה וימסור לו עותק מהודעת ביטול החיוב כאמור **ולא יגבה מהצרכן דמי ביטול כלשהם**;
2. כמוכן אציין כי במידה ולא תפעלו להשבת התמורה כאמור, תוך 14 ימים מקבלת הודעת ביטול זו, אפעל למיצוי זכויותיי ובכלל זה, הזכות לפיצוי ללא הוכחת נזק עד לסך של 10,000 כאמור בסעיף 31א (א) (4) לחוק הגנת הצרכן הקובע:

31א (א) נקשרה עסקה בין עוסק לצרכן והעוסק הפר, בקשר לאותה עסקה, הוראה מההוראות המפורטות להלן, רשאי בית המשפט לפסוק, בשל אותה הפרה, פיצויים שאינם תלויים בנזק (בסעיף זה – פיצויים לדוגמה), בסכום שלא יעלה על 10,000 שקלים חדשים....

(4) ביקש צרכן כי עוסק ישיב לו את החלק ממחיר העסקה ששילם או ביקש צרכן לבטל את חיובו, לפי סעיף 14ה(א)(1) או 14ה(ב)(1), בעקבות ביטול חוזה לרכישה של יחידת נופש לפי סעיף 14א(ג) או ביטול עסקת מכר מרחוק לפי סעיף 14ג(ג) – והעוסק לא השיב לצרכן את החלק ממחיר העסקה או לא ביטל את החיוב כאמור;

בכבוד רב,